 Balatonföldvár Város Önkormányzata

 8623 Balatonföldvár, Petőfi S. u. 1.

 Tel.: 84/540-330 Fax: 84/540-332

 e-mail: pgmh@balatonfoldvar.hu

**ELŐTERJESZTÉS**

Balatonföldvár Város Önkormányzata Képviselő-testületének

2017. december 14 - én tartandó ülésére

**Tárgy:** Tájékoztatás a Radnóti utca 3. szám alatti önkormányzati épület szakértői véleményezéséről

**Tisztelt Képviselő - testület!**

A nonprofit kft ügyvezetője a mellékletben csatolt szakértői véleményt juttatta el hozzám.

A szakvélemény az Önkormányzat tulajdonában, de a kft üzemeltetésében lévő Radnóti utca 3 szám alatti műhely épület műszaki állapotáról szól.

A szakértői véleményben leírtak elég egyértelműek, az épületben található asztalos műhely állapota életveszélyes.

A kft ügyvezetője a szakvélemény átvételét követően az épületrészt lezárta, illetve ott a munkavégzést megtiltotta.

A képviselő-testületnek, mint tulajdonosnak kell abban döntenie, hogy a kialakult állapotot hogyan kezelje az üzemeltető, illetve az épület műszaki állapota további romlásának elkerülése végett milyen beavatkozások szükségesek.

A szakértői vélemény 7. pontja ad javaslatokat a megoldásokra. Ideiglenes megoldásként a megtámasztást és a dúcolást javasolja, míg véglegesként az épület visszabontását, az alap megerősítését és a falak újjáépítését javasolja.

A fentiek alapján abban kell dönteni, hogy melyik (ideiglenes, vagy végleges) műszaki megoldás kerüljön kiválasztásra, illetve a munka elvégzésének fedezetét miből biztosítja a képviselő-testület.

Fentiek alapján kérem az előterjesztés megtárgyalását és a határozati javaslat elfogadását.

**HATÁROZATI JAVASLAT:**

Balatonföldvár Város Önkormányzatának Képviselő-testülete a tulajdonát képező Radnóti utca 3. szám alatti műhelyépület baleset- és életveszélyessé vált épületrészének azonnali – további mozgás és kidőlés megakadályozása végett - ideiglenes dúcolását és megtámasztását rendeli el. Utasítja az üzemeltetőt, hogy a szükséges munkálatokat haladéktalanul végeztesse el. A képviselő-testület a munkálatok költségét – utólagos elszámolás mellett – ……… terhére biztosítja.

Az épületrész teljes helyreállítása költségeinek megítélése érdekében az üzemeltető szerezzen be árajánlatot, melyet a soron következő képviselőtestületi ülésre terjesszen elő.

**Felelős**: Holovits Huba polgármester

 Kiss Tibor ügyvezető

**Határidő**: 2018. január 31.

Balatonföldvár 2017. december 6.

 Tisztelettel:

 Holovits Huba

 polgármester sk.